กระเช้าถุงทอง

กระเช้าถุงทอง () เป็นพืชในสกุลไก่ฟ้า ลักษณะเป็นไม้เถาเกลี้ยงหรือมีขนตามลำต้น ก้านใบและช่อดอก ใบรูปไข่กว้างหรือจัก 3 พูตื้น ๆ ยาว 11-12 เซนติเมตร แผ่นใบมีขนและต่อม ก้านใบยาว 3.5-5.2 เซนติเมตร ดอกออกเป็นช่อแบบแยกแขนง ยาวได้ถึง 6 เซนติเมตร มีใบประดับรูปไข่ ยาวประมาณ 1 มิลลิเมตร ก้านดอกยาว 6-7 มิลลิเมตร กลีบดอกสีครีมเขียวอมน้ำตาล ด้านในสีน้ำตาลแดงหรือดำ หลอดกลีบดอกเรียวแคบยาว 0.8-1.6 เซนติเมตร ปลายกลีบบานออก กระเปาะรูปไข่กว้างเกือบกลม ยาว 4-8 มิลลิเมตร เส้าเกสรยาวประมาณ 2 มิลลิเมตร ผลรูปไข่กว้าง ยาว 4-4.5 เซนติเมตร เมล็ดรูปสามเหลี่ยมรวมปีก ยาว 7-8 มิลลิเมตร มีตุ่มด้านเดียวสารานุกรมพืชในประเทศไทย (ฉบับย่อ), ราชันย์ ภู่มา และคณะ, หน้า 10, พ.ศ. 2559, โรงพิมพ์สำนักงานพระพุทธศาสนาแห่งชาติ กรุงเทพฯ

กระเช้าถุงทองมีถิ่นกำเนิดในอินโดจีน ปลูกเป็นไม้เลื้อยประดับบนดินร่วน ในที่ที่มีแสงแดดจัดถึงรำไร ในกระเช้าถุงทองมีกรดอะริสโตโลคิก ซึ่งเป็นสารก่อมะเร็งและเป็นพิษต่อไต

 อ้างอิง 

หมวดหมู่:วงศ์ไก่ฟ้า
หมวดหมู่:ไม้เลื้อยเนื้อแข็ง
หมวดหมู่:ไม้ประดับ
หมวดหมู่:พืชที่พบในทวีปเอเชีย